分类：文化/艺术-书画美术
问题：我要关于钱塘江潮的几个诗句 
回答：八月十五日看潮宋·苏 轼定知玉免十分圆，已作风九月寒。寄语重门休上钥，夜潮留向月中看。万人鼓噪慑吴侬，犹似浮江老阿童。欲识潮头高几许，越山浑在浪花中。江边身世两悠悠，久与沧波共白头。造物亦知人易老，故教江水更西流。吴儿生长狎涛渊，冒利轻生不自怜；东海若知明主意，应教斥卤变桑田。江神河伯两醯鸡，海若东来气吐霓；安得夫差水犀手，三千强驽身潮低。观潮 送刘监至江上作宋·陆 游江平无风面如镜，日午楼船帆影正。忽看千尺涌涛头，颇动老子乘桴兴。涛头汹汹雪山倾，江流却作镜面平。向来壮观虽一快，不如帆映青山行。嗟余往来不知数，惯见买符官发渡。云根小筑幸可归，勿为浮名老行路。绍圣二年八月十八观潮浙江亭宋·米 芾怒势豪声迸海门，舟人传是子胥魂。天排云阵千雷震，地卷银山万马奔。高与月轮参朔望，信如壶漏报朝昏。吴争越战成何事，一曲渔歌过远村。钱塘江潮唐·罗 隐怒声汹汹势悠悠，罗刹江边地欲浮。漫道往来存大信，也知翻覆向平流。狂抛巨浸疑倾底，猛过西陵似有头。至竟朝昏谁主掌，好骑 尾问阳侯。绍圣二年八月十八观潮浙江亭宋·米 芾怒势豪声迸海门，舟人传是子胥魂。天排云阵千雷震，地卷银山万马奔。高与月轮参朔望，信如壶漏报朝昏。吴争越战成何事，一曲渔歌过远村。浪 淘 沙唐·刘禹锡八月涛声吼地来，头高数丈触山回。须臾却入海门去，卷起沙堆似雪堆。观潮明·徐 渭鱼鳞金甲屯牙帐，翻身却指潮头上。秋风吹雪下江门，万里琼花卷阵浪。传道吴王渡越时，三千强弩射潮低。今朝筵上看传令，暂放胥涛掣水犀。潮唐·白居易早潮才落晚潮来，一月周流六十回。不独光阴朝复暮，杭州老去被潮催。十七日观潮宋·陈师道漫漫平沙走白虹，瑶台失手玉杯空。晴天摇动清江底，晚日浮沉急浪中。潮头初出海门山，千里平沙转面间。犹有江神怜北客，欲将奇观破衰颜。七绝 观 潮（1957年9月）现代·毛泽东千里波涛滚滚来，雪花飞向钓鱼台。人山纷赞阵容阔，铁马从容杀敌回。以下是词南歌子 八月十八日观潮宋·苏 轼海上乘槎侣，仙人萼绿华。飞升元不用丹砂，住在潮头来处渺天涯。雷辊夫差国，云翻海若海。坐中安得弄琴牙，写取馀声归向水仙夸。苒苒中秋过，萧萧两鬓华。寓身此世一尘沙。笑看潮来潮去了生涯。方士三山路，渔人一叶家。早知身世两聱牙。好伴骑鲸公子赋雄夸。摸鱼儿 观潮上叶丞相宋·辛弃疾望飞来，半空鸥鹭，须臾动地鼙鼓。截江组练驱山去，鏖战未收貔虎。朝又暮。悄惯得，吴儿不怕蛟龙怒，风波平步。看红旆惊飞，跳鱼直上，蹙踏浪花舞。凭谁问，万里长鲸吞吐，人间儿戏干弩。滔天力倦知何事，白马素车东去。堪恨处：人道是，属镂怨愤终千古。功名自误。谩教得陶朱，五湖西子，一舸弄烟雨。满江红 中秋夜潮宋·史达祖万水归阴，故潮信、盈虚因月。偏只到、凉秋半破，斗成双绝。有物揩磨金镜净，何人拿攫银河决。想子胥，今夜见嫦娥，沉冤雪。光直下，蛟龙穴；声直上，蟾蜍窟。对望中天地，洞然如刷。激气已能驱粉黛，举杯便可吞吴越。待明朝、说似众儿曹，心应折。瑞鹧鸪*观 潮宋·苏 轼碧山影里小红旗，侬是江南踏浪儿。拍手欲嘲山简醉，齐声争唱浪婆词。 西兴渡口帆初落，渔浦山头日未欹。侬欲送潮歌底曲？尊前还唱使君诗。谒金门*吴山观潮宋·周 密天水碧，染就一江春色。鳌戴雪山龙起蛰，快风吹海立。数点烟鬟青滴，一杼霞绡红湿。白鸟明边帆影直，隔江闻夜笛。望海潮 八月十五日钱塘观潮宋·赵 鼎:双峰还促，回波奔注，茫茫溅雨飞沙。霜凛剑戈，风生阵马，如闻万鼓齐挝。儿戏笑夫差，谩水犀强弩，一战鱼虾。依旧群龙、怒卷银汉下天涯。雷驱电炽雄夸。似云垂鹏背，雪喷鲸牙。须臾变灭，天容水色，琼田万顷无瑕。俗眼但惊嗟。试望中仿佛，三岛烟霞。旧隐依然，几时归去泛灵槎。满江红*钱塘观潮清·朱彝尊罗刹江空，设险有海门双阙。日未午，樟亭一望，树多於发。乍见云涛银屋涌，俄顷地轴轰雷发。算阴阳呼吸本天然，分吴越。遗庙古，馀霜雪；残碑在，无年月。迓扬波重水，后先奇绝。齐向属镂锋下死，英魂毅魄难消歇。趁高秋、白马素车来，同弭节。蝶 恋 花*近代·王国维:辛苦钱塘江上水，日日西流、日日东趋海。终古越山 洞里，可能消得英雄气？说与江潮应不至，潮落潮生，几换人间世。千载荒台麋鹿死，灵胥抱愤终何是！虞 美 人*近代·王国维:杜鹃千里啼春晚，故国春心断。海门空阔月皑皑，依旧白马素车夜潮来。山川城郭都非故，恩怨须臾误。人间孤愤最难平，消得几回潮落又潮生。